Simula bukas, January 13, tatawagin nang 5 Plus ang Aksyon TV matapos ang walong taon sa ere.

Ang Aksyon TV ay ang free channel sa UHF at sister station ng TV5 na nagsimulang sumahimpapawid noong taong 2011.

Ito rin ang video carrier ng ilang mga programa sa radio arm ng TV5 na Radyo Singko, 92.3 NewsFM.

Paliwanag ni TV5 President at CEO Vicente “Chot” Reyes, “To give it [5 Plus] a more distinct identity kasi ang dating Aksyon TV parang halo-halo, di ba?

“People didn’t really know what Aksyon stands for so it was hard for us to monetize kasi, di ba, its hard, e.

“So, by giving it 5 Plus, we’re now giving it a definite proposition.”

Bakit 5 Plus ang napili nilang bagong pangalan ng Aksyon TV?

Sagot ni Reyes, “It’s really an extension of a lot of other sports that we have now in our portfolio.

“So, we’re giving them now more time, we’re giving it a home especially e-sports, fight sports all these other extreme sports.

Continue reading below ↓

“All sports, wala ng iba.”

Dahil all-sports channel pa rin ito, hindi na sila gagawa ng teleserye in the future.

Paano ito magiging iba sa TV5?

Ayon sa kanya, “Sa TV5 kasi meron pa kaming news. Meron pa kaming some Hollywood shows, yung iba pa naming nilalagay.

“Sa 5 Plus wala nang ganun.”

Nakausap ng PEP.ph (Philippine Entertainment Portal) si Coach Chot sa relaunching ng Aksyon TV bilang 5 Plus noong January 10 sa People’s Palace restaurant, Greenbelt, Makati City.

Continue reading below ↓

2018, A GOOD YEAR FOR TV5

Inamin naman ni Coach Chot na maganda ang taong 2018 para sa TV5.

Sabi pa niya, “Very good. We actually improved our bottom line, about 30 percent at a time when the industry, I’m sure you know our competitors, they have some decreases, but we actually improved our bottom line.

“It’s a very good year for us compared to the industry.”